মেহারী বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি ইউনিয়ন। ২০১৭ সালে মেহারী ইউনিয়নকে ভিক্ষুকমুক্ত ঘোষণা করা হয়।   আয়তন  মেহারী ইউনিয়নের আয়তন ৫,৪৫০ একর (২২.০৬ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী মেহারী ইউনিয়নের মোট জনসংখ্যা ২৬,৩৩৫ জন। এর মধ্যে পুরুষ ১২,১৭৯ জন এবং মহিলা ১৪,১৫৬ জন। মোট পরিবার ৫,০১৮টি। জনসংখ্যার ঘনত্ব প্রতি বর্গ কিলোমিটারে প্রায় ১,১৯৪ জন। নিচে এ ইউনিয়নের গ্রামভিত্তিক জনসংখ্যা উল্লেখ করা হলো:  ওয়ার্ড নংগ্রামের নামজনসংখ্যা (২০১১)১নং ওয়ার্ড ঈশান নগর১,২৫০ জনযমুনা১,৮৮৭ জন২নং ওয়ার্ড মেহারী৩,৭১৮ জন৩নং ওয়ার্ড বল্লভপুর১,৩৯০ জন৪নং ওয়ার্ড শিমরাইল সাতপাড়া৩,২৯৬ জন৫নং ওয়ার্ড শিমরাইল মধ্যপাড়া৩,৯৪৪ জন৬নং ওয়ার্ডশিমরাইল উত্তরপাড়া২,৯২৬ জন৭নং ওয়ার্ডখেওড়া (অধিকাংশ)২,০০০ জনবামুটিয়া ৬৪৩ জন৮নং ওয়ার্ড পুরকুইল৬৫০ জনবাহারআটা১,০১২ জনখেওড়া পশ্চিমপাড়া১,৬৯৭ জন৯নং ওয়ার্ড চৌবেপুর২,৫৬৫ জন   ইতিহাস  ধারণা করা হয়, বাংলায় সেন বংশের শাসনামলে এই এলাকায় মিহির চন্দ্র নামক একজন ধনী ব্যবসায়ী বাস করতেন। তাই আশে পাশের গ্রামের মানুষজন তার বাড়িকে "মিহির বাড়ি" নামে ডাকতেন। পরবর্তিতে এই "মিহির বাড়ি" নামটিই লোকমুখে পরিবর্তিত হয়ে (মিহির বাড়ি>মেহার বাড়ি>মেহারী) মেহারী নাম ধারণ করে।  অন্য মতে, কোন এক সময় মেহারী, বর্ণি ও কালসার নামক পাশাপাশি তিনটি গ্রামের মানুষজন একই পরিবারভুক্ত ছিল। এই পরিবারের মেহের খাঁ, বরুণ খাঁ ও কালন খাঁ নামের তিন ব্যক্তির নামানুসারে গ্রাম তিনটির নাম যথাক্রমে মেহারী, বর্ণি ও কালসার রাখা হয়।  মেহারী গ্রামে অবস্থিত একটি ঐতিহ্যবাহী কালী  মন্দিরের নামানুসারে তৎকালীন ইউনিয়ন পরিষদের চেয়ারম্যান লালু গোঁসাই এই ইউনিয়নের নাম দেন মেহারী ইউনিয়ন পরিষদ।   অবস্থান ও সীমানা  কসবা উপজেলার উত্তর-পশ্চিমাংশে মেহারী ইউনিয়নের অবস্থান। এ ইউনিয়নের:—   পূর্বে: কসবা পশ্চিম ইউনিয়ন ও খাড়েরা ইউনিয়ন  পশ্চিমে: নবীনগর উপজেলার লাউর ফতেপুর ইউনিয়ন ও কুমিল্লা জেলার মুরাদনগর উপজেলার আন্দিকোট ইউনিয়ন অবস্থিত।  উত্তরে: মূলগ্রাম ইউনিয়ন ও নবীনগর উপজেলার কাইতলা দক্ষিণ ইউনিয়ন  উত্তর-পূর্বে: বাদৈর ইউনিয়ন  দক্ষিণে: কুটি ইউনিয়ন   প্রশাসনিক কাঠামো  মেহারী ইউনিয়ন কসবা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা (ব্রাহ্মণবাড়িয়া-৪) এর অংশ।  এই ইউনিয়নের গ্রামগুলো হলো:   পুরকুইল  মেহারী  খেওড়া  যমুনা  বাহার আটা  ঈশান নগর  চৌবেপুর  বামুটিয়া  শিমরাইল  বল্লভপুর  কার্যালয় এই ইউনিয়নের কার্যালয় ১নং ওয়ার্ড ভুক্ত ঈশান নগর গ্রামে অবস্থিত। ইউনিয়ন পরিষদ কার্যালয়টি L আকৃতির দ্বি-তল ভবন।   শিক্ষা ব্যবস্থা  ২০১১ সালের আদমশুমারি অনুযায়ী মেহারী ইউনিয়নের সাক্ষরতার হার ৪৭.৪%। শিক্ষা প্রতিষ্ঠান   মাদ্রাসা    পুরকুইল গাউছিয়া হাবিবিয়া ফাযিল মাদরাসা  মেহারী ওবাদিয়া ফাযিল মাদরাসা  মেহারী আসমাতুন্নেসা মহিলা আলিম মাদ্রাসা  চৌবেপুর আলহাজ্ব শাহ আলম দাখিল মাদ্রাসা  শিমরাইল সাতপাড়া দাখিল মাদ্রাসা   উচ্চ বিদ্যালয়    খেওড়া মা আনন্দময়ী উচ্চ বিদ্যালয়  শিমরাইল উচ্চ বিদ্যালয়   সরকারি প্রাথমিক বিদ্যালয়    মেহারী সরকারী প্রাথমিক বিদ্যালয়  খেওড়া সরকারি প্রাথমিক বিদ্যালয়  খেওড়া পূর্ব সরকারী প্রাথমিক বিদ্যালয়  যমুনা সরকারি প্রাথমিক বিদ্যালয়  ঈশান নগর সরকারি প্রাথমিক বিদ্যালয়   চৌবেপুর সরকারি প্রাথমিক বিদ্যালয়  শিমরাইল সাতপাড়া সরকারি প্রাথমিক বিদ্যালয়  শিমরাইল সরকারি প্রাথমিক বিদ্যালয়  শিমরাইল আলী আফসার সরকারি প্রাথমিক বিদ্যালয়  শান্তিনগর উত্তর শিমরাইল সরকারি প্রাথমিক  বল্লভপুর সরকারি প্রাথমিক বিদ্যালয়  বি.এম.ডাঃ এলাহি বক্স সরকারী প্রাথমিক বিদ্যালয়   খাল ও নদী   বুড়ি নদী  রাজার খাল অদের খাল বড় খাল   হাট-বাজার    খেওড়া বাজার  যমুনা বাজার  পুরকুইল মোড়  মেহারী বাজার   শিমরাইল বাজার  চৌবেপুর বাজার   উল্লেখযোগ্য ব্যক্তিত্ব   আবদুর রহিম —  বীর বিক্রম খেতাবপ্রাপ্ত মুক্তিযোদ্ধা  মা আনন্দময়ী (১৮৯৬-১৯৮২) — হিন্দু আধ্যাত্মিক সাধিকা। খেওড়া গ্রামে তাঁর জন্ম হয়।   আরও দেখুন   কসবা উপজেলা  কসবা থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   মেহারী ইউনিয়নের সরকারি ওয়েবসাইট  বিষয়শ্রেণী:কসবা উপজেলার ইউনিয়ন বিষয়শ্রেণী:ব্রাহ্মণবাড়িয়া জেলার ইউনিয়ন বিষয়শ্রেণী:কসবা উপজেলা